TSF ตั้ง “เจษฎา สุภาสัย” นั่งรักษาการ CEO มีผลพรุ่งนี้
TSF ตั้ง "เจษฎา สุภาสัย" นั่งรักษาการซีอีโอ มีผลพรุ่งนี้
TSF ตั้ง "เจษฎา สุภาสัย" นั่งรักษาการซีอีโอ มีผลพรุ่งนี้
17 ก.พ. 2564

บริษัท ทรีซิกตี้ไฟว์ จำกัด (มหาชน) หรือ TSF ระบุว่า ที่ประชุมคณะกรรมการบริษัท ทรีซิกตี้ไฟว์ จำกัด (มหาชน) ครั้งที่ 2/2564 เมื่อวันที่ 17 กุมภาพันธ์ 2564 มีมติดังนี้
1. อนุมัติแต่งตั้ง นายทินกร สีดาสมบูรณ์ กรรมการอิสระ และประธานคณะกรรมการตรวจสอบเข้าดำรงตำแหน่งประธานคณะกรรมการบริษัท โดยให้มีผลตั้งแต่วันที่ 18 กุมภาพันธ์2564 เป็นต้นไป
2. อนุมัติแต่งตั้ง นางสวิตา สุวรรณสวัสดิ์ กรรมการอิสระ และกรรมการตรวจสอบ เข้าดำรงตำแหน่งรองประธานคณะกรรมการบริษัท โดยให้มีผลตั้งแต่วันที่ 18 กุมภาพันธ์2564 เป็นต้นไป
3. อนุมัติแต่งตั้งนายเจษฎา สุภาสัย กรรมการ เข้าดำรงตำแหน่งรักษาการประธานเจ้าหน้าที่บริหารโดยให้มีผลตั้งแต่วันที่ 18 กุมภาพันธ์2564 เป็นต้นไป
4. อนุมัติแต่งตั้งนางพิมพ์จันทร์อัจฉริยวนิช เข้าดำรงตำแหน่งกรรมการอิสระ และกรรมการตรวจสอบ แทนรองศาสตราจารย์ ดร.อัศม์เดช วานิชชินชัย โดยให้มีผลตั้งแต่วันที่ 18 กุมภาพันธ์ 2564 เป็นต้นไปและให้อยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน
5. อนุมัติแต่งตั้งนายอภิชาติสายะสิญจน์เข้าดำรงตำแหน่งกรรมการ แทนนายเชษฐ มังคโลดม โดยให้มีผลตั้งแต่วันที่ 18 กุมภาพันธ์2564 เป็นต้นไปและให้อยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน